Reuerendus in Cristo pater et dominus dominus Conradus Bystz(!), Dei et apostolice sedis gracia presul ecclesie Aboensis, attendens in sua diocesi librorum missalium paucitatem eorundemque corruptionem non modicam et ex hoc quorundem sacerdotum celebrantium consurgere turbacionem et indeuotionem, hos libros missales secundum verum ordinarium sue ecclesie per eximium virum Danielem de Egher, alme vniuersitatis Parisiensis sacre theologie professorem insignem, optime correctos ac magistraliter ex inspiratione diuina per honorabilem virum Bartholomeum Gothan pro gloria Cristi Jhesu cum summa diligentia in inclita ciuitate Lubecensi impressos, auctoritate ordinaria approbauit et confirmauit et singulis sacerdotibus sue diocesis ex eisdem libris missas legentibus et celebrantibus, totiensquotiens de omnipotentis Dei misericordia et auctoritate beatorum Petri et Pauli confisus, quadraginta dies indulgentiarum de iniunctis sibi penitencijs misericorditer relaxauit. Anno Domini millesimoquadringentesimooctuagesimooctauo, die vero xvij mensis augusti.